“વાત જાણે એમ બની હતી કે” સિગારેટનાં ધુમાડાના ગોટા ઉડાડતા બાબુ બોલ્યો.. ” તમે દુદા શેઠને તો ઓળખો ને, હું ને દુદો સાથે ભણતાં ત્યારની ભાઈ બંધી, તમે ગયા પછી બેક વરસ પછી દુદા શેઠ મુંબઈથી કોઈકનું બેક કરોડનું ફુલેકું ફેરવીને ગામડે આવ્યા. પેલી મુંબઇ વાળી પાર્ટી દુદા શેઠને ગોતતી ગોતતી ગામડે આવી ને શેઠ ને પકડીને ગાડીમાં નાંખી ને લઇ જતા હતાં અને હું સામો મળ્યો. તે એક ગોબો નાંખ્યો ને તે કાચ તોડીને ડ્રાઈવરને વાગ્યો. ગાડી પડી ઉંધી. પછી તો સરોડયા વગરની બાવળની સોટીએ એવાં તો ઝુડ્યા કે બધા ગયા ઉભી પૂંછડી એ. શેઠ પછી મને કહે ચાલ મુંબઇ તને હું મો માંગ્યો પગાર,તે હું તમારા બેન અને બેય છોકરાને લઈને બેક વરસ મુંબઇ રહ્યો.